text: Nu må campingvogne overhale lastbilerne
  11 april 2016 kl. 13.12
  Folketinget vedtager tirsdag, at biler med campingvogne – på visse betingelser – må køre 100 km/t på motorvejene i Danmark. Så campisterne kan overhale lastbiler - og ikke omvendt.
  Campisterne har i mange år kunnet få en tempo-100 godkendelse. Den giver ret til at køre 100 km/t på tyske motor- og motortrafikveje. Nu skal det også gælde i Danmark.
  I den anledning besøgte transportminister Hans Chr. Schmidt (V) Ribe Camping. TV SYD var med for at høre, hvad campisterne mener om den ekstra speed.
  Hvert år oplever bilisterne på danske motor veje, agt lastbiler overhaler biler med campingvogne. Lastbiler  må køre 80 km/t på motorveje. Det samme gælder for biler med det rullende hus på slæb.
  Men i praksis  kører lastbilerne det, som deres fartbegrænser tillader: Ca. 89 km/t. Og da mange campingvogne kører lidt under 80/t, ser man hyppigt lastbiler overhale.
  Nu bliver det så lige omvendt: Campingvogne kan overhale lastbiler. Politikerne håber dog, at det vil betyde færre overhalinger. Og en mere flydende trafik.
  - Vi har ventet på det her i mange år, siger pensionist Jens Emil Toustrup, Hammerum til TV SYD. Vi har altid følt, at vi genegenerede trafikken.
  Reglerne er de samme, som har været gældende i Tyskland.
  Transportministeren siger til TV SYD, at de nye regler træder i kraft så hurtigt som muligt.
  - Men der er lige nogle ting, der skal være klar først.
  Campingvogne skal synes til Tempo-100
  Hvis campister vil have det særlige Tempo-100-mærkat, skal bil og campingvogn til syn. Her tjekkes:StelnummerOm påhængskøretøjet er forsynet med bremserOm påhængskøretøjet er forsynet med støddæmpereHvor gamle er køretøjets dæk. De må maximalt være 6 år gamleAt dækkenes belastningstal (loadindex) svarer til køretøjest akseltrykAt dækkenes hastighedsmærkning er mindst L (120 km./t.)Om påhængskøretøjet er forsynet med en ISO-godkendt stabiliseringsanordning?Om køretøjet er egnet til at køre 100 km./t.Herudover beregnes, den mindst tilladte køreklare vægt, det trækkende køretøj skal have(Kilde: Applus Bilsyn)
  
  